बीजेपी ने विधानसभा चुनावों में सबसे अधिक सीटें हासिल की थी लेकिन वैसी ऊर्जा जमीनी स्तर पर कार्यकर्ताओं में दिखाई नहीं दी। इसका लाभ कांग्रेस और जेडीएस ने उठाया। वहीं, कांग्रेस अध्यक्ष दिनेश गुंडुराव ने कहा कि अगर कांग्रेस और जेडीएस गठबंधन कर चुनाव लड़े होते तो परिणाम और भी अच्छे होते। उन्होंने कहा कि पार्टी जमीनी कार्यकर्ताओं को नाराज नहीं करना चाहती थी इसलिए उन्होंने अलग-अलग चुनाव लड़ने का फैसला किया था। वहीं कुछ विश्लेषकों का मानना है कि दोनों दल अगर साथ मिलकर चुनाव लड़ें तो बीजेपी को कड़ी टक्कर दे सकते हैं। अगर गठबंधन कर चुनाव लड़ते हैं और एक चेहरे पर आम सहमति बनती है तो बीजेपी के लिए परेशानी खड़ी कर सकते हैं।